

#### Република Србија

**Министарство пољопривреде,**

**ШУМАРСТВА И ВОДОПРИВРЕДЕ**

**Управа за аграрна плаћања**

Бр: 404-02-25/2020-07

Датум: 12.8.2020. године

Београд

На основу члана 108. став 1. Закона о јавним набавкама („Службени гласник РС“, бр. 124/2012, 14/2015 и 68/2015) и Извештаја о стручној оцени понуда број 404-02-25/2020-07 од 11.8.2020. године, вршилац дужности директора Управе за аграрна плаћања доноси

**ОДЛУКУ O ДОДЕЛИ УГОВОРА**

**ДОДЕЉУЈЕ СЕ** уговор уотвореном поступку јавне набавке ЈНОП 1/2020 за одређивање референтних цена за опрему и грађевинске објекте у ИПАРД мерама, наручиоца Министарства пољопривреде, шумарства и водопривреде – Управа за аграрна плаћања понуђачу **ФАКУЛТЕТ ТЕХНИЧКИХ НАУКА, УНИВЕРЗИТЕТ У НОВОМ САДУ,** са седиштем у Новом СадуТрг Доситеја Обрадовића 6, матични број 08067104.

Уговор се закључује на процењену вредност јавне набавке и износи 12.000.000,00 динара без ПДВ-а, односно 14.400.000,00 динара са ПДВ-ом.

**О б р а з л о ж е њ е**

Министарство пољопривреде, шумарства и водопривреде -Управа за аграрна плаћања је дана 29.6.2020. године донело Одлуку о покретању поступка број 404-02-25/2020-07 за доделу уговора уотвореном поступку за одређивање референтних цена за опрему и грађевинске објекте у ИПАРД мерама, ЈНОП 1/2020.

Комисија је спровела поступак јавног отварања понуда за предметну јавну набавку дана 6.8.2020. године, а извештај о стручној оцени понуда је саставила дана 11.8.2020. године.

Предмет јавне набавке сууслуге и то одређивање референтних цена за опрему и грађевинске објекте у ИПАРД мерама. Шифрa из Општег речника набавки је 79312000 (услуге испитивања тржишта).

Редни број јавне набавке из плана јавних набавки је 1.2.8, редни број спровођења ЈНОП 1/2020.

Процењена вредност јавне набавке износи 12.000.000,00 динара без обрачунатог пореза на додату вредност.

**Основни подаци о понуђачима:**

**ФАКУЛТЕТ ТЕХНИЧКИХ НАУКА, УНИВЕРЗИТЕТ У НОВОМ САДУ,** Трг Доситеја Обрадовића 6, Нови Сад, матични број 08067104, законски заступник Проф. др. Раде Дорословачки.

**Критеријум за доделу уговора:**

Додела уговора извршена је сходно критеријуму утврђеном позивом за подношење понуда и конкурсном документацијом, тако да је на понуђаче који су доставили прихватљиве понуде примењен критеријум **„најнижа понуђена цена по референтној цени (јединична цена)“.**

Комисија је прегледала пристиглу понуду и утврдила да је понуђач **ФАКУЛТЕТ ТЕХНИЧКИХ НАУКА, УНИВЕРЗИТЕТ У НОВОМ САДУ** доставио све доказе о испуњавању услова из члана 75. и 76. Закона о јавним набавкама, а како је то предвиђено конкурсном документацијом.

**Ранг листа понуђача:**

|  |  |  |
| --- | --- | --- |
| Ред.  број | Понуђач | Понуђена цена по једној референтној цени без ПДВ-а |
| 1. | **ФАКУЛТЕТ ТЕХНИЧКИХ НАУКА, УНИВЕРЗИТЕТ У НОВОМ САДУ** | 30.000,00 динара |

Комисија је утврдила да је понуђач **ФАКУЛТЕТ ТЕХНИЧКИХ НАУКА, УНИВЕРЗИТЕТ У НОВОМ САДУ**, са седиштем у Новом Саду, ул. Трг Доситеја Обрадовића 6, матични број 08067104, чија је понуда код наручиоца заведена под бројем 404-02-25/1/2020-07, дао најнижу понуђену цену по једној референтној цени у износу од 30.000,00 динара без пореза на додату вредност.

**Назив понуђача којем се додељује уговор:**

**ФАКУЛТЕТ ТЕХНИЧКИХ НАУКА, УНИВЕРЗИТЕТ У НОВОМ САДУ**, са седиштем у Новом Саду, ул. Трг Доситеја Обрадовића 6, матични број 08067104, законски заступник Проф. др. Раде Дорословачки.

Наручилац ће у складу са чл.112. ст.2.тач.5) Закона о јавним набавкама, а како је и предвиђено конкурсном документацијом закључити уговор пре истека рока за подношење захтева за заштиту права.

**ПОУКА О ПРАВНОМ ЛЕКУ:**

Против ове одлуке може се наручиоцу

поднети захтев за заштиту права у року од 10 (десет) дана

од дана објаве на Порталу јавних набавки, а копија се истовремено

доставља Републичкој комисији за заштиту права у

поступцима јавних набавки.

в.д. директора

Биљана Петровић